Իսայա Շարֆման

**Իսայա Լեո Շարֆման** (, ), ամերիկացի տնտեսագետ, Միչիգանի համալսարանի տնտեսագիտության վաստակավոր պրոֆեսոր, 1945 թվականին Ամերիկյան տնտեսական ասոցիացիայի նախագահ։

## Կենսագրություն
Իսայան ծնվել է 1886 թվականի փետրվարի 19-ին Վոլինի նահանգի Նովոգրադ քաղաքում, իսկ 1894 թվականին ընտանիքը տեղափոխվել է ԱՄՆ՝ Բոստոն, իսկ 1903 թվականին Շարֆմանը ստացել է Ամերիկայի քաղաքացիություն։

1898-1904 թվականներին սովորել է Բոստոնի լատինական դպրոցում, 1904-1907 թվականներին սովորել է Հարվարդի քոլեջում, որտեղ 1907 թվականին ստացել է արվեստի բակալավրի աստիճան։ 1907-1910 թվականներին սովորել և 1910 թվականին ավարտել է Հարվարդի իրավաբանական դպրոցը՝ ստանալով իրավունքի բակալավրի աստիճան։

Զուգահեռաբար, 1905-1906 թվականներին աշխատել է Բոստոնի Բերդեթ քոլեջում, և 1908-1910 թվականներին եղել է Հարվարդի քոլեջում որպես տնտեսագիտության պրոֆեսորի ասիստենտ։ 1909 թվականին ընդունվել Է Մասաչուսեթս նահանգի փաստաբանների կոլեգիա, և 1909-1910 թվականներին Բոստոնում զբաղվել է ընդհանուր իրավագիտությամբ։ 1912 թվականին վերադարձել է ԱՄՆ՝ դառնալով Հանրային ծառայությունների շուկայի կարգավորման հանձնաժողովում Ազգային քաղաքացիական հիմնադրամի համար գլխավոր քննիչ։

1912-1913 թվականներին դասախոսություններ է կարդացել տնտեսության վերաբերյալ, 1913-1914 թվականներին եղել է պրոֆեսորի ասիստենտի պաշտոնում, իսկ 1914-1955 թվականներին՝ Միչիգանի համալսարանում որպես լրիվ պրոֆեսոր, 1927-1954 թվականներին՝ տնտեսագիտության ամբիոնի վարիչ, իսկ 1947-1955 թվականներին արժանացել է պրոֆեսոր Հենրի Ադամսի պատվավոր կոչմանը։ 1939 թվականին եղել է Սթենֆորդի համալսարանի պրոֆեսոր։ 1955 թվականին թոշակի է անցել և դարձել Բրանդեյի համալսարանի հոգաբարձուների խորհրդի անդամ։

1923-1924 թվականներին Ազգային արդյունաբերական խորհրդաժողովի խորհրդի համար եղել է հակամենաշնորհային քաղաքականության հետաքննության տնօրեն, 1929-1931 թվականներին՝ The American Economic Review խմբագրական խորհրդի անդամ, 1933-1935 թվականներին՝ երկաթուղու զբաղվածության հարցերով խորհրդատվական կոմիտեի անդամ, 1939 թվականին՝ Տնտեսագետների և սոցիոլոգների խորհրդատվական կոմիտեի անդամ, Քաղաքացիական բարեկարգման հարցերով նախագահական կոմիտեի անդամ, 1942-1944 թվականներին՝ Աշխատանքի վետերանների խորհրդի ասոցացված անդամ, 1943-1946 թվականներին՝ Աշխատանքի ազգային խմբի ասոցացված անդամ, 1949-1959 թվականներին՝ նավթային ոլորտի մենագրությունների խմբագրական խորհրդի անդամ։ 1954 թվականին եղել է Միչիգանի գիտությունների, արվեստի և գրականության ակադեմիայի նախագահը։ 1945 թվականին եղել է Ամերիկյան տնտեսական ասոցիացիայի նախագահ, իսկ 1965 թվականին՝ պատվավոր անդամ, 1964 թվականին՝ Բրանդեյ համալսարանի իրավունքի պատվավոր դոկտոր։ 1967 թվականին Շարֆմանի ընտանիքը տեղափոխվել է Վաշինգտոն։

### Ընտանիք
Իսայա Շարֆմանն ամուսնացել է 1910 թվականի հուլիսի 7-ին Մինի Շիկեսի հետ։ Նրանք ունեցել են երկու որդի՝ Նելսոն Էյմեսը և Ուորեն Լեոնարդը։

## Մրցանակներ
Շարֆմանն իր նվաճումների համար պարգևատրվել է՝
* 1939 թվական - Ջեյմս Ամեսի անվան մրցանակ՝ Հարվարդի իրավաբանական դպրոցի ֆակուլտետում իրավաբանական փաստաթղթերի կազմման համար։

## Մատենագրություն
* Sharfman I.L. Introduction to law; selected readings on the character and development of English-American law — Ann Arbor։ Edwards brothers, 1913
* Sharfman I.L. Railway regulation : an analysis of the underlying problems in railway economics from the standpoint of government regulation — Chicago։ La Salle extension university, 1915
* Sharfman I.L. The American railroad problem; a study in war and reconstruction — New York։ The Century Co., 1921
* Sharfman I.L., Bigelow S.L., Wenley R.M. Henry Carter Adams — Chicago։ The University of Chicago Press, 1922
* Sharfman I.L. The Interstate commerce commission; a study in administration law and procedure — New York։ The Commonwealth fund, 1931—1937.

## Ծանոթագրություններ

Կատեգորիա:20-րդ դարի ամերիկացի տնտեսագետներ
Կատեգորիա:Ամերիկացի տնտեսագետներ